
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 49 

20 Ιανουάριου 2005 


ΑΠΟΦΑΣΕΙ Σ 

Αριθ. 32191 

Κατάρτιση προγράμματος απόκτησης εργασιακής εμπει¬ 
ρίας και επιχορήγησης επιχειρήσεων για τη δημιουρ¬ 
γία νέων θέσεων εργασίας στον τομέα του Φυσικού 
Περιβάλλοντος. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α’). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν.2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξειςτου άρθρου 46του Ν. 2698/1953, όπως 
συμπληρώθηκε με το άρθρο 38 του Ν.2224/1994. 

5. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

6. Τις διατάξεις του άρθρου 29 του Ν. 1262/1982 «Γιατην 
παροχή κινήτρων ενίσχυσης της οικονομικής και περιφε¬ 
ρειακής ανάπτυξηςτης χώρας καιτροποποίηση συναφών 
διατάξεων» όπως τροποποιήθηκε μετά άρθρα 6 και 7 του 
Ν. 1836/1989 και το άρθρο 6 του Ν .2434/1996. 

7. Την υπ’ αριθμ. Ε(2001) 38/9.3.2001 απόφαση της Ευ¬ 
ρωπαϊκής Επιτροπής περί έγκρισης του Ε.Π. «ΑΠΑΣΧΟ¬ 
ΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», Άξονας 1 Μέ¬ 
τρο 5 «Προώθηση στην απασχόληση στον τομέα του Φυ¬ 
σικού Περιβάλλοντος», στα πλαίσια του Γ’ Κοινοτικού 
Πλαισίου Στήριξης. 

8. Την υπ’ αριθμ. 2218/31/31.8.2004 απόφαση του Δ.Σ. 
του ΟΑΕΔ (αριθμ. Συνεδρ. 31/31.8.2004) που μας διαβι¬ 
βάσθηκε από τον ΟΑΕΔ με το υπ’ αριθμ. Β122981 / 
6.9.2004 έγγραφό του. 


9. Την υπ’ αριθμ. 2432/34/21.9.2004 απόφαση του Δ.Σ. 
του ΟΑΕΔ (αριθμ. συνεδρ. 34/21.9.2004) που μας διαβι¬ 
βάσθηκε από τον ΟΑΕΔ με το υπ’ αριθμ. Β100585/ 
11.1.2005 έγγραφό του. 

10. Την υπ’ αριθμ. 50740/ΔΕ10568/21.12.2004 απόφα¬ 
ση του Υπουργού Οικονομίας και Οικονομικών, με την 
οποία εγκρίθηκε η ένταξη στο Πρόγραμμα Δημοσίων 
Επενδύσεων (ΠΔΕ) 2004, στη ΣΑΕ 034/3 το Πρόγραμμα 
Απόκτησης Εργασιακής Εμπειρίας και επιχορήγησης για 
τη δημιουργία Νέων Θέσεων Εργασίας στον τομέα Φυσι¬ 
κού Περιβάλλοντος. 

11. Το γεγονός ότι από τις διατάξεις της παρούσας 
Υπουργικής Απόφασης προκαλείται δαπάνη σε βάρος 
του Κρατικού προϋπολογισμού και ως εκ τούτου εμπίπτει 
στις διατάξεις της παρ. 3 του άρθρου 22 του Ν. 2362/1995 
(περί Δημοσίου Λογιστικού), αποφασίζουμε: 

Καταρτίζουμε Πρόγραμμα επιχορήγησης στον τομέα 
του φυσικού περιβάλλοντος: 

Α. 3.220 ανέργων ηλικίας 18-40 ετών, προκειμένου να 
αποκτήσουν εργασιακή εμπειρία σε σχετικούς με τη δια¬ 
χείριση του Φυσικού Περιβάλλοντος φορείς, που επο¬ 
πτεύονται από το ΥΠΕΧΩΔΕ και τους ΟΤΑ α’ και β’ βαθ¬ 
μού, σε Συνδέσμους ΟΤΑ καθώς και σε ΝΠΙΔ μη κερδο¬ 
σκοπικού χαρακτήρα με αντικείμενο δραστηριότητας το 
περιβάλλον, (δΐαρβ) 

Β. Επιχειρήσεων για τη δημιουργία 1.000 νέων θέσεων 
εργασίας για άνεργους ηλικίας 18-64 ετών. (Νέες Θέσεις 
Εργασίας). 

Τα ανωτέρω προγράμματα αφορούν τον τομέα του φυ¬ 
σικού περιβάλλοντος στις ακόλουθες κατηγορίες: 

- διαχείριση υδατικών πόρων και υγρών αποβλήτων 

- διαχείριση στερεών αποβλήτων 

- διαχείριση βιοτόπων και προστατευμένων περιοχών 
(δάση, λίμνες, κ.λπ.) 

- διαχείριση της ατμοσφαιρικής ρύπανσης 

- θεσμούς λειτουργίας και διαχείρισης της προστασίας 
του περιβάλλοντος. 

Η διάρκεια του προγράμματος όσον αφορά το φυσικό 
αντικείμενο ορίζεται από τη δημοσίευση της ΚΥΑ στην 
Εφημερίδα της Κυβέρνησης και μέχρι 31.12.2006 εφόσον 
δεν εξαντληθούν οι θέσεις νωρίτερα. 

Αναλυτικά οι όροι και οι προϋποθέσεις έχουν ως εξής: 

Α. Πρόγραμμα απόκτησης εργασιακής εμπειρίας 
(δίαρθ) 3.220 ανέργων ηλικίας 18-40 ετών, σε φορείς 
εποπτευόμενους από το ΥΠΕΧΩΔΕ και τους ΟΤΑα’ και 
β’ βαθμού, σε Συνδέσμους ΟΤΑ καθώς και σε ΝΠΙΔ μη 
κερδοσκοπικού χαρακτήρα, στον τομέα του Φυσικού 
Περιβάλλοντος. 

Το σύνολο των 3.220 θέσεων κατανέμεται ως εξής: 

Α’ κατηγορία: 1.400 πτυχιούχοι Α.Ε.Ι. -Τ.Ε.Ι., και 
Β’ κατηγορία: 1.820 διπλωματούχοι Ι.Ε.Κ. (μετά το Λύ¬ 
κειο), απόφοιτοι Λυκείου Γενικής Εκπαίδευσης, Τ.Ε.Λ., 
Ε.Π.Λ., Τ.Ε.Ε. Β’ Κύκλου ή ισότιμων τίτλων σπουδών ημε¬ 
δαπής ή αλλοδαπής, 
ηλικίας 18-40 ετών. 

Από τις ως άνω θέσεις ποσοστό 60% θα καλυφθεί από 
γυναίκες και 40% από άνδρες: 

Στο πλαίσιο της πολιτικής πρόληψης της μακροχρόνιας 
ανεργίας 

> τουλάχιστον 65% του προγράμματος θα καλυφθεί 
από άνεργους οι οποίοι είναι εγγεγραμμένοι στα μητρώα 
ανέργων των Υπηρεσιών του Ο.Α.Ε.Δ. μέχρι 6 μήνες από 
τους προηγούμενους 8, όσοι είναι ηλικίας μέχρι 25 ετών 
και μέχρι 12 μήνες από τους προηγούμενους 16 όσοι είναι 
ηλικίας 25 ετών και άνω. 

Στο πλαίσιο της πολιτικής καταστολής της μακροχρό¬ 
νιας ανεργίας 

> έως 35% θα καλυφθεί από άνεργους οι οποίοι είναι 
εγγεγραμμένοι στα μητρώα ανέργων των Υπηρεσιών του 
ΟΑΕΔ από 6 μήνες και άνω όσοι είναι ηλικίας μέχρι 25 
ετών και από 12 μήνες και άνω, όσοι είναι ηλικίας 25 ετών 
και άνω. 

Σκοπός του προγράμματος είναι η απόκτηση εργασια¬ 
κής εμπειρίας και η προσαρμογή των επαγγελματικών 
προσόντων στην εξέλιξη και τις ανάγκες της αγοράς ερ¬ 
γασίας στοντομέαειδίκευσήςτους, ανέργων πτυχιούχων 
Α.Ε.Ι. -Τ.Ε.Ι. διπλωματούχων Ι.Ε.Κ. (μετάτο Λύκειο), απο¬ 
φοίτων Λυκείου Γενικής Εκπαίδευσης, αποφοίτων Τ.Ε.Λ., 
Ε.Π.Λ., Τ.Ε.Ε. Β’Κύκλου ή ισότιμων τίτλων σπουδών ημε¬ 
δαπής ή αλλοδαπής. 

Η διάρκεια του προγράμματος είναι εννέα (9) μήνες και 
αφορά: 

> ένα (1) μήνα θεωρητική και πρακτική εξοικείωση με το 
εργασιακό περιβάλλον, 

> οκτώ (8) μήνες τοποθέτηση σε θέσεις του τομέα ειδί¬ 
κευσής τους για απόκτηση εργασιακής εμπειρίας. 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο ΟΑΕΔ. 

1. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ ΤΟΥ ΠΡΟΓΡΑΜ¬ 
ΜΑΤΟΣ 

Δικαιούχοι υλοποίησης του προγράμματος είναι οι, 
σχετικοί με τη διαχείριση του Φυσικού Περιβάλλοντος, 
φορείς που εποπτεύονται από το ΥΠΕΧΩΔΕ και τους ΟΤΑ 
Α’και Β’βαθμού, οι Σύνδεσμοι ΟΤΑ και τα Ν.Π.Ι.Δ. μη κερ¬ 
δοσκοπικού χαρακτήρα, με αντικείμενο το περιβάλλον. 

2. ΚΑΤΑΝΟΜΗ ΘΕΣΕΩΝ 

Η κατανομή των θέσεων θα γίνει με απόφαση του Δ.Σ. 
του Ο.Α.Ε.Δ. 

3. ΕΠΩΦΕΛΟΥΜΕΝΟΙ ΑΝΕΡΓΟΙ 
Επωφελούμενοι του προγράμματος θα είναι άνεργοι, 

ηλικίας από 18 μέχρι 40 ετών, των παρακάτω εκπαιδευτι¬ 
κών κατηγοριών: 


Α’ κατηγορία: πτυχιούχοι Α.Ε.Ι. - Τ.Ε.Ι. 

Β’ κατηγορία: διπλωματούχοι Ι.Ε.Κ. (μετά το Λύκειο), 
απόφοιτοι Λυκείου Γενικής Εκπαίδευσης, απόφοιτοι 
Τ.Ε.Λ., Ε.Π.Λ., Τ.Ε.Ε. Β’ Κύκλου ή ισότιμων τίτλων σπου¬ 
δών ημεδαπής ή αλλοδαπής. 

Οιπαραπάνωδικαιούχοιτου Προγράμματος θα πρέπει: 

• να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ, και να έχει συμπληρωθεί το Ατο¬ 
μικό Σχέδιο Δράσης, μετά από εξατομικευμένη παρέμβα¬ 
ση. 

• Να έχουν ελληνική υπηκοότητα ή την υπηκοότητα 
κράτους μέλους της Ευρωπαϊκής Ένωσης ή να είναι Έλ¬ 
ληνες ομογενείς με δικαίωμα Νόμιμης Παραμονής και 
Απασχόλησης στην Ελλάδα. 

• Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών, αναγνω¬ 
ρισμένων από το Δ.Ι.Κ.Α.Τ.Σ.Α. 

• Οι άνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

4. ΥΠΟΒΟΛΗ ΑΙΤΗΣΗΣ 

Οι άνεργοι που επιθυμούν να ενταχθούν στο πρόγραμ¬ 
μα θα υποβάλουν μόνο μια «αίτηση εκδήλωσης ενδιαφέ¬ 
ροντος - υπεύθυνη δήλωση» (που θα παραλαμβάνουν 
από τις Υπηρεσίες Απασχόλησης του ΟΑΕΔ, στις οποίες 
είναι εγγεγραμμένοι). 

Κάθε υποψήφιος μπορεί να υποβάλει μόνο μία αίτηση 
και για ένα μόνο Νομό. Ο τόπος και η προθεσμία υποβο¬ 
λής αιτήσεων, θα καθοριστεί με εγκύκλιο του ΟΑΕΔ, η 
οποία θα δημοσιευτεί στον ημερήσιο τύπο. 

Οι επιλεγέντες και μόνο, άνεργοι θα προσκομίσουν τα 
ακόλουθα δικαιολογητικά (εφόσον τα επικαλούνται στην 
αίτηση-υπεύθυνη δήλωσή τους) κατά την υπογραφή του 
σχετικού Συμφωνητικού: 

• Αναγνωρισμένο τίτλο σπουδών (επικυρωμένη φωτο¬ 
τυπία) 

- Οι κάτοχοι τίτλων σπουδών της αλλοδαπής θα πρέπει 
να προσκομίσουν βεβαίωση ισοτιμίας από Δ.Ι.Κ.Α.Τ.Σ.Α., 
Ι.Τ.Ε. ή άλλου αρμόδιου φορέα. 

- Οι απόφοιτοι Α.Ε.Ι., Τ.Ε.Ι., οι οποίοι δεν μπορούν να 
προσκομίσουν τίτλο σπουδών επειδή δεν έχουν ορκισθεί 
είναι δυνατό να παρακολουθήσουν το πρόγραμμα εφό¬ 
σον προσκομίσουν βεβαίωση της σχολής με την αναλυτι¬ 
κή βαθμολογία τους από την οποία να προκύπτει ότι ολο¬ 
κλήρωσαν τις σπουδές τους. 

- Οι απόφοιτοι των Ι.Ε.Κ. θα πρέπει να προσκομίσουν πι¬ 
στοποιημένο τίτλο σπουδών από τον Ο.Ε.Ε.Κ. 

• Δελτίο αστυνομικής ταυτότητας (επικυρωμένη φωτο¬ 
τυπία). 

• Πιστοποιητικό οικογενειακής κατάστασης (δεν αφο¬ 
ρά άγαμους). 

• Οι έλληνες ομογενείς θα πρέπει να προσκομίσουν τα 
απαραίτητα έγγραφα τα οποία θα δηλώνουν το νόμιμο δι¬ 
καίωμα παραμονής και απασχόλησής τους στην Ελλάδα. 

5. ΜΟΡΙΟΔΟΤΗΣΗ ΤΩΝ ΑΝΕΡΓΩΝ 

> Προτεραιότητα στην τοποθέτηση των ανέργων θα 
δοθεί σε όσους έχουν παρακολουθήσει Προγράμματα 
Κατάρτισης στον τομέα του φυσικού περιβάλλοντος. 

Κάθε αίτηση βαθμολογείται με βάση τα παρακάτω κρι¬ 
τήρια: 

α) Ηλικία 

• Πτυχιούχοι Α.Ε.Ι. - Τ.Ε.Ι. για κάθε επιπλέον χρόνο συ¬ 
μπληρωμένο μετά το 24ο έτος: 1 μόριο. 

• Διπλωματούχοι Ι.Ε.Κ. (μετά το λύκειο), απόφοιτοι Λυ¬ 
κείου Γενικής Εκπαίδευσης, απόφοιτοι Τ.Ε.Λ. - Ε.Π.Λ., 
Τ.Ε.Ε. Β’ Κύκλου ή ισότιμου τίτλου σπουδών ημεδαπής ή 
αλλοδαπής, για κάθε επιπλέον χρόνο συμπληρωμένο με¬ 
τά το 21ο έτος: 1 μόριο. 

Ως χρόνος υπολογισμού για τη μοριοδότηση της ηλι¬ 
κίας λογίζεται η ημερομηνία γέννησης μέχρι την ημερο¬ 
μηνία υποβολής της αίτησης. 

β) Οικογενειακή κατάσταση 

• Έγγαμος: 10 μόρια. 

• Για κάθε τέκνο (αξιολογούνται μέχρι 4 τέκνα): 5 μόρια. 

γ) Βαθμός πτυχίου 

• Πτυχιούχοι Α.Ε.Ι. -Τ.Ε.Ι., η βαθμολογίατου πτυχίου επί4. 

• Διπλωματούχοι Ι.Ε.Κ. (μετά το λύκειο), απόφοιτοι Λυ¬ 
κείου Γενικής Εκπαίδευσης, απόφοιτοι Τ.Ε.Λ. - Ε.Π.Λ., 
Τ.Ε.Ε. Β’ Κύκλου ή ισότιμου τίτλου σπουδών ημεδαπής ή 
αλλοδαπής, η βαθμολογίατου πτυχίου επί 2. 

Η τελική μοριοδότηση των υποψηφίων ασκουμένων θα 
προκύψει από το άθροισμα των παραγράφων α,β, και γ 
και θα γίνει ξεχωριστά σε δύο διαφορετικούς πίνακες (Α’ 
και Β’ κατηγορία). 

6. ΕΠΙΛΟΓΗ ΥΠΟΨΗΦΙΩΝ 

Για την επεξεργασία των στοιχείων των αιτήσεων των 
υποψηφίων θα συσταθεί με απόφαση του Διοικητή του 
ΟΑΕΔτριμελής επιτροπή μοριοδότησης. 

7. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την ένταξη του/της ασκουμένου/ης στο πρόγραμ¬ 
μα θα υπογράφεται Συμφωνητικό Συνεργασίας μεταξύ 
του ΟΑΕΔ, του φορέα υλοποίησης και του/της ασκούμε- 
νου/νης. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου/ης, 

• Ακριβή διάρκεια της εργασιακής εμπειρίας, 

• Θέση για απόκτηση εργασιακής εμπειρίας που θα κα¬ 
λύψει ο/η ασκούμενος/η, 

• Όρους του προγράμματος, 

• Δυνατότητα διακοπής του. 

Με την υπογραφή του Συμφωνητικού Συνεργασίας ο 
φορέας υλοποίησης υποχρεούται να υποβάλει στον ΟΑ¬ 
ΕΔ τα εξής δικαιολογητικά: 

- Δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (δ/νση, τηλέ¬ 
φωνο, ίαχ, αριθμό ταυτότητας, δείγμα υπογραφής του). 

- Το πρόγραμμα εργασιακής προσαρμογής των ασκου¬ 
μένων για κάθε θέση για την απόκτηση εργασιακής εμπει- 
ρίας. 

8. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Ο φορέας υποχρεούται να υποβάλει: 

• Μηνιαίο δελτίο παρουσίας του/της ασκούμενου/ης 
(εντός του πρώτου δεκαήμερου του επόμενου μήνα, το 
οποίο θα περιλαμβάνει τις ημέρες παρακολούθησης του 
προγράμματος). 

• Έκθεση αξιολόγησης προόδου του/της ασκούμε- 
νου/νης, σύμφωνα με το πρόγραμμα εργασιακής προ¬ 
σαρμογής της, καθώς και έκθεση αξιολόγησης του προ¬ 
γράμματος (μετά τη λήξη της Σύμβασης και όχι πέραν του 
διμήνου από λήξης της). 

Ο/Η ασκούμενος /η υποχρεούται να υποβάλει: 

• Έκθεση αξιολόγησης του προγράμματος (μετάτο πέ¬ 
ρας της απόκτησης εργασιακής εμπειρίας και όχι πέραν 
του διμήνου). 


Η τελευταία πληρωμή θα γίνεται εφόσον ο/η ασκούμε¬ 
νος/η μετά την ολοκλήρωση του προγράμματος έχει στεί¬ 
λει την Έκθεση αξιολόγησης του προγράμματος. 

9. ΔΕΣΜΕΥΣΕΙΣ 

Εάν οι φορείς υλοποίησης διακόψουντη λειτουργία του 
προγράμματος, οφείλουν να ενημερώσουν έγκαιρα τον 
ΟΑΕΔ, ώστε ο ασκούμενος να μετακινηθεί σε άλλο φορέα 
- εφόσον υπάρχει αντίστοιχη θέση - για να ολοκληρώσει 
το πρόγραμμα. 

Για οποιαδήποτε μεταβολή προκύψει κατά τη διάρκεια 
του προγράμματος, θα πρέπει να ενημερώνεται η Υπηρε¬ 
σία του ΟΑΕΔ από το φορέα υλοποίησης και από τον 
ασκούμενο. 

Εάν ο/η ασκούμενος/η αποχωρήσει οικειοθελώς, διακό¬ 
πτεται το πρόγραμμα για τη συγκεκριμένη θέση. 

10. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ/ΝΗΣ 

Αν ο ασκούμενος/η αποχωρήσει οικειοθελώς από το 
φορέα και μέχρι τη συμπλήρωση των δύο (2) πρώτων μη¬ 
νών του προγράμματος, τότε αντικαθίσταται. Ο/η αντικα¬ 
ταστάτης του/της ασκούμενου/ης που αποχώρησε θα το¬ 
ποθετηθεί στο φορέα με σύμβαση ισχύος για τον υπόλοι¬ 
πο χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό ή 
με συνημμένα σε αυτό φύλλα, θα πρέπει να ενημερώνεται 
η Υπηρεσία από το φορέα ή από τον/την ασκούμενο/νη. 

11. ΩΡΑΡΙΟ-ΑΠΟΥΣΙΕΣ 

> Οι ασκούμενοι μπορούν να απουσιάσουν δικαιολο¬ 
γημένα ή αδικαιολόγητα (χωρίς να τους καταβάλλεται 
αποζημίωση και χωρίς υποχρέωση παράτασης του προ¬ 
γράμματος) για είκοσι (20) εργάσιμες ημέρες καθ’ όλη τη 
διάρκεια του προγράμματος. 

> Οι ασκούμενοι μπορούν να λάβουν άδεια διακοπών 
έως δεκαπέντε (15) εργάσιμες ημέρες με αντίστοιχη πα¬ 
ράταση του προγράμματος. 

> Η εργασιακή τους εμπειρία δεν θα υπερβαίνει τις 
επτά (7) ώρες ημερησίως, τις πέντε (5) ημέρες την εβδο¬ 
μάδα (Δευτέρα έως και Παρασκευή) και δεν θα πραγμα¬ 
τοποιείται σε βραδινές ώρες (πλέον της 22ας). 

> Σε περίπτωση που ο/η ασκούμενος/η ζητήσει άδεια 
παράτασηςτου Προγράμματος (γιαλόγους υγείας, εγκυ¬ 
μοσύνης κ.λ.π.), πέραν των προβλεπόμενων ημερομη¬ 
νιών, θα πρέπει να υποβάλει έγγραφη αίτηση στην Υπη¬ 
ρεσία του ΟΑΕΔ που ανήκει ο/η άνεργος/η, η οποία θα 
εξεταστεί από την Επιτροπή που θα οριστεί με απόφαση 
του Διοικητή του ΟΑΕΔ. 

12. ΧΡΗΜΑΤΟΔΟΤΗΣΗ 

Ο ΟΑΕΔ αναλαμβάνει τη χρηματοδότηση του προ¬ 
γράμματος καταβάλλοντας: 

- 25 € ανά ημέρα μικτά για τους Πτυχιούχους Α.Ε.Ι.,Τ.Ε.Ι. 
ή ισότιμων τίτλων σπουδών. 

- 2ΐ€ ανά ημέρα μικτά για τους διπλωματούχους Ι.Ε.Κ. 
(μετάτο Λύκειο), αποφοίτους Λυκείου Γενικής Εκπαίδευ¬ 
σης, αποφοίτους Τ.Ε.Λ., Ε.Π.Λ., Τ.Ε.Ε. Β’ κύκλου ή ισότι¬ 
μων τίτλων σπουδών. 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζομέ- 
νων των διατάξεων του άρθρου 18 του Ν.2458/1997 
Φ.Ε.Κ. 15/Α/1997 και του άρθρου 18 του Ν.2874/2000. 

Ο ΟΑΕΔ σε περίπτωση μη τήρησης του προγράμματος 
θα αναζητήσει τα χρήματα που κατέβαλε. Τυχούσα ανα¬ 
ζήτηση διαφορών στην καταβολή των χρημάτων έχει 

προθεσμία απαίτησης διάστημα τριών (3) μηνών από την 
είσπραξη. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του ΟΑΕΔ σε μηνιαία βά¬ 
ση. 

13. ΚΑΛΥΨΗ ΤΗΣ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 14.497.560,00 € για τη διετία 2004- 
2005, η οποία θα καλυφθεί από το Ε.Π. «Απασχόληση και 
Επαγγελματική Κατάρτιση» 2000-2006. 

Για την ανωτέρω δαπάνη έχει εγγράφει πίστωση ύψους 
771.200,00 € στον ΚΑΕ 2499Γ7 του προϋπολογισμού του 
ΟΑΕΔ έτους 2004. 

Το συγκεκριμένο πρόγραμμα προβλέπεται να συγχρη¬ 
ματοδοτηθεί από το Επιχειρησιακό Πρόγραμμα Αττικής 
2000-2006, Μέτρο 5 του Άξονα 1 του Ε.Π. «Απασχόληση 
και Επαγγελματική Κατάρτιση» στο πλαίσιο του Γ’ Κ.Π.Σ., 
κατά 75% από την Ε.Ε. και 25% από το Π.Δ.Ε. 

Ο ΟΑΕΔ δεν θα προβαίνει σε καταβολή χρημάτων αν 
δεν έχει εξασφαλίσει πόρους από το Π.Δ.Ε. 


Β. Πρόγραμμα επιχορήγησης επιχειρήσεων για την 

απασχόληση 1.000 ανέργων στον τομέα του Φυσικού 

Περιβάλλοντος. (Ν.Θ.Ε.) 

Καταρτίζουμε πρόγραμμα επιχορήγησης επιχειρήσεων 
για την απασχόληση χιλίων (1.000) ανέργων, ηλικίας 18- 
64 ετών, σε νέες θέσεις εργασίας οι οποίες είναι πρόσθε¬ 
τες εκείνων που τυχόν δημιουργούνται στο πλαίσιο επεν¬ 
δυτικού σχεδίου ενταγμένου σε άλλο καθεστώς ενισχύ¬ 
σεων. 

Το πρόγραμμα απευθύνεται σε ιδιωτικές επιχειρήσεις, 
καθώς και σε μη κερδοσκοπικές εταιρίες και συνεταιρι¬ 
σμούς, που δραστηριοποιούνται στοντομέατου Φυσικού 
Περιβάλλοντος. 

Το πρόγραμμα υλοποιείται μέσω της κατανομής των 
επιχορηγούμενων θέσεων στις κατά τόπους Υπηρεσίες 
Απασχόλησης του ΟΑΕΔ, η οποία θα γίνει με απόφαση 
του Διοικητικού του Συμβουλίου, ύστερα από σχετική ει¬ 
σήγηση, με βάση: 

α) την εγγεγραμμένη ανεργία σε επίπεδο νομού και 
Υπηρεσίας υπολογιζόμενη σε συγκεκριμένη χρονική πε¬ 
ρίοδο και 

β) έρευνα εργατικού δυναμικού της ΕΣΥΕ σε περιφε¬ 
ρειακό επίπεδο. 

Γ ια την επίτευξη των στόχων του προγράμματος ο ΟΑ¬ 
ΕΔ έχει τη δυνατότητα ανακατανομής των θέσεων αυτών. 

1. ΑΝΕΡΓΟΙ 

1.1 ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων έχουν οι 
άνεργοι που έχουν παρακολουθήσει Προγράμματα Κα¬ 
τάρτισης που υλοποιήθηκαν στον τομέα του φυσικού πε¬ 
ριβάλλοντος. 

Από τις ως άνω θέσεις: 

• ποσοστό τουλάχιστον 65% του προγράμματος θα κα¬ 
λυφθεί στο πλαίσιο της πολιτικής πρόληψης της μακρο¬ 
χρόνιας ανεργίας και θα αφορά: 

- Ανέργους νέους και νέες ηλικίας 18-25 ετών οι οποίοι 
είναι εγγεγραμμένοι άνεργοι έως 6 μήνες τους τελευταί¬ 
ους 8 μήνες στα μητρώα ανέργωντου Ο.Α.Ε.Δ. 

- Άνεργους -ες ηλικίας 26-64 ετών οι οποίοι είναι εγγε¬ 
γραμμένοι άνεργοι έως 12 μήνες, τους τελευταίους 16 
μήνες, στα μητρώα ανέργωντου Ο.Α.Ε.Δ. 


• ποσοστό μέχρι 35% θα καλυφθεί στο πλαίσιο της πο¬ 
λιτικής καταστολής της μακροχρόνιας ανεργίας και θα 
αφορά: 

- Άνεργους νέους και νέες 18-25 ετών οι οποίοι είναι εγ¬ 
γεγραμμένοι άνεργοι τουλάχιστον 6 μήνες στα μητρώα 
ανέργωντου Ο.Α.Ε.Δ. 

- Άνεργους-ες ηλικίας 26-64 ετών οι οποίοι είναι εγγε¬ 
γραμμένοι άνεργοι τουλάχιστον 12 μήνες στα μητρώα 
ανέργωντου Ο.Α.Ε.Δ. 

• Θα τηρηθεί προτεραιότητα στην κάλυψη, σύμφωνα 
με την οποία, ποσοστό 60% των θέσεων θα καλυφθούν 
από γυναίκες 

1.2 ΠΡΟΫΠΟΘΕΣΕΙΣ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ. 

• Να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

• Να έχουν συμπληρώσει το έντυπο εξατομικευμένης 
παρέμβασης και να έχουν συμφωνήσει σε ατομικό σχέδιο 
δράσης. 

2. ΕΠΙΧΕΙΡΗΣΕΙΣ 

2.1 ΠΡΟΫΠΟΘΕΣΕΙΣ 

Γ ια την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπροσω¬ 
πεύει καθαρή αύξηση του αριθμού των εργαζομένων της, 
σε σχέση με το μέσο όρο των 12 τελευταίων μηνών, που 
προηγούνται της ημερομηνίας υποβολής της αίτησής 
της. 

Η μερική και η εποχική απασχόληση υπολογίζονται στην 
καθαρή αύξηση και ισοδυναμούν με κλάσμα ετησίων μο¬ 
νάδων εργασίας. 

Στην περίπτωση που η πρόσληψη δεν αντιπροσωπεύει 
καθαρή αύξηση του αριθμού των εργαζομένων της επι¬ 
χείρησης, αλλά αφορά σε πλήρωση κενής θέσης που δη- 
μιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μήνυ¬ 
ση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί άνεργος σε μειονεκτική θέση. 

2.2 ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

α) Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν .2190/94, εκτός των αμιγών και μικτών επιχειρήσεων 
των ΟΤΑ α’και β’βαθμού οι οποίες έχουντη δυνατότητα να 
ενταχθούν στο πρόγραμμα. 

β) Ατομικές επιχειρήσεις για άτομα που είναι σύζυγοι ή 
συνδέονται με α’ βαθμού συγγένεια εξ’ αίματος ή εξ’ αγ¬ 
χιστείας με τον επιχειρηματία. 

• Οι Ο.Ε., Ε.Ε., Α.Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε. 
των εταίρων της Ε.Π.Ε. και των μελώντου Δ.Σ. στις Α.Ε. 

γ) Οι εταιρείες προσωρινής απασχόλησης (άρθρο 20, 
Ν.2956/2001), για μισθωτούς τους που παρέχουν εργα¬ 
σία σε άλλον εργοδότη (έμμεσος εργοδότης). 

δ) Οι αγροτικοί συνεταιρισμοί και τα μέλη τους. 

ε) Οιτομείς ναυπηγείων, άνθρακα, κ.λπ., σύμφωνα μετο 
άρθρο 1 παρ.3 του Κανονισμού (Ε.Κ.) αριθμ. 2204/2002 
της Επιτροπής. 

2.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕ¬ 
ΩΝ 

• Για τα άτομα που κατά το τελευταίο 12μηνο πριν από 
την ημερομηνία υπαγωγής τους στο πρόγραμμα είχαν 
απασχοληθεί καθ’ οιονδήποτε τρόπο στην ίδια επιχείρη¬ 
ση. 

• Για άτομα που τοποθετούνται αναγκαστικά με τις δια¬ 
τάξεις Ν.2643/1998. 

• Επιχειρήσεις που μεταβιβάστηκαν ή αλλάζουν νομική 
μορφή ή διαλύονται και επαναλειτουργούν στον ίδιο ή σε 
άλλο χώρο με το αυτό αντικείμενο δραστηριότητας, επι¬ 
χορηγούνται μόνο για όσο επιπλέον προσωπικό προσλά- 
βουν πέραν αυτού που κατά μέσο όρο απασχολήθηκε 
στην προηγούμενη επιχείρηση κατά το τελευταίο 12μηνο 
που προηγείται της ημερομηνίας υποβολής της αίτησης. 

3. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

α) Οι επιχειρήσεις που επιθυμούν να ενταχθούν στο 
πρόγραμμα, εφόσον υπάρχουν κενές θέσεις, υποβάλ¬ 
λουν, εντός προθεσμίας η οποία θα καθοριστεί από σχε¬ 
τική εγκύκλιο του ΟΑΕΔ, αίτηση υπαγωγής στις κατά τό¬ 
πους αρμόδιες Υπηρεσίες του Οργανισμού όπου και θα 
απασχολήσουν τους μισθωτούς που θαπροσλάβουν. 

- Η προτεραιότητα στην κάλυψη των θέσεων θα δίνεται 
σύμφωνα με την ημερομηνία που εκδηλώνουν ενδιαφέ¬ 
ρον, με αίτησή τους, για υπαγωγή στο πρόγραμμα. 

Τα δικαιολογητικά που θα υποβάλουν οι επιχειρήσεις εί¬ 
ναι: 

• Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητούν να επιχορηγηθούν. 

• Καταστατικό ή ΦΕΚ (όπου δημοσιεύτηκε το καταστα¬ 
τικό) ή έναρξη επιτηδεύματος. 

• Αριθμητική κατάσταση υπογεγραμμένη με το προσω¬ 
πικό που απασχολούν ανά κατηγορία και ανά μήνα κατά 
τους 12 μήνες που προηγούνται της ημερομηνίας υποβο¬ 
λής της αίτησής τους συνοδευόμενη από υπεύθυνη δή¬ 
λωση. 

β) Γιατην ύπαρξη αυτών των προϋποθέσεων υπαγωγής 
των επιχειρήσεων στις διατάξεις της Υπουργικής αυτής 
Απόφασης κρίνουν οι κατά τόπους αρμόδιοι προϊστάμε- 
νοιτωνΤ.Υ, Τ.Υ.-Γ.Ε. και Κ.Π.Ατου Ο.Α.Ε.Δ. 

4. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

α) Οι επιχειρήσεις που πληρούν τις προϋποθέσεις δύ- 
νανται να ενταχθούν στο πρόγραμμα ως εξής: 

αα) Οι επιχειρήσεις που δεν απασχολούν προσωπικό 
εντάσσονται για δύο (2) θέσεις. 

αβ) Όσες απασχολούν μέχρι πενήντα (50) άτομα, 
εντάσσονται για τόσες θέσεις όσες αντιστοιχούν στο δι¬ 
πλάσιο του μέσου όρου των απασχολουμένων τους κατά 
το τελευταίο δωδεκάμηνο πριν την ένταξή τους στο πρό¬ 
γραμμα. 

αγ) Όσες απασχολούν πάνω από πενήντα (50) μισθω¬ 
τούς εντάσσονται για όσες θέσεις εργασίας αιτηθούν. 

β) Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις αρ¬ 
μόδιες Υπηρεσίες του ΟΑΕΔ ότι μπορούν να συμμετά- 


σχουν στο πρόγραμμα (προέγκριση υπαγωγής στο πρό¬ 
γραμμα). 

γ) Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του ΟΑΕΔ 
στα πλαίσια της εξατομικευμένης παρέμβασης και σύμ¬ 
φωνα με τις προτάσεις που περιέχονται στα ατομικά σχέ¬ 
δια δράσης. 

δ) Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις και 
την πρόσληψή τους εκδίδεται εγκριτική απόφαση υπαγω¬ 
γής στο πρόγραμμα από τις αρμόδιες Υπηρεσίες Απα¬ 
σχόλησης του Οργανισμού. 

ε) Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού, η οποία πρέ¬ 
πει να γίνει το αργότερο μέσα σε ένα μήνα από την προέ¬ 
γκριση υπαγωγής της επιχείρησης στο πρόγραμμα. 

στ) Για την έκδοση των σχετικών εγκριτικών αποφάσε¬ 
ων οι επιχειρήσεις υποβάλλουν το αργότερο μέσα σε 15 
ημέρες μετά την ημερομηνία πρόσληψης, δελτία ανερ¬ 
γίας και φωτοτυπημένα αντίγραφα των αναγγελιών πρό¬ 
σληψης που έκαναν στο πλαίσιο του προγράμματος. 

5. ΠΟΣΟ ΚΑΙ ΔΙΑΡΚΕΙΑ 

Το ποσό της επιχορήγησης για κάθε ημέρα πλήρους 
απασχόλησης για τους άνεργους ανέρχεται στα 14 €. 

Η διάρκεια της επιχορήγησης ορίζεται σε δεκαοχτώ 
(18) μήνες, για τις Μ.Μ.Ε. και εικοσιτέσσερις (24) μήνες 
για τις μεγάλες. 

Μετά τη λήξη της επιχορήγησης οι επιχειρήσεις δε¬ 
σμεύονται να διατηρήσουντο προσωπικό για έξι (6) μήνες 
ακόμα οι Μ.Μ.Ε. και δώδεκα (12) μήνες οι μεγάλες. 

Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω/ημέρα, το πο¬ 
σό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 

6. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’α- 
νώτατο όριο για κάθε μήνα εφόσον όμως υπάρχουν 20 
τουλάχιστον ημερομίσθια το μήνα για κάθε επιχορηγού¬ 
μενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται να το απασχολεί τουλάχιστον για 20 ημερομίσθια 
κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει μό¬ 
νο για έξι (6) μήνες κάτω των είκοσι (20) ημερομίσθια. 

7. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούται να διατηρήσουν τις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος, 24 μήνες οι Μ.Μ.Ε. και 36 οι μεγάλες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριάντα 
(30) ημέρες, το πρόγραμμα θα διακόπτεται κατά τόσες 
θέσεις εργασίας όσες μειώθηκε το προσωπικό και θα επι- 

στρέφεται το αναλογούν ποσό επιχορήγησης, σύμφωνα 
με τους όρους της παρούσας Υ.Α. Σε περίπτωση μη αντι¬ 
κατάστασης λόγω έλλειψης ειδικότητας (που θα διαπι¬ 
στώνεται από την Υπηρεσία) σε επιχορηγούμενη θέση θα 
διακόπτεται η επιχορήγηση μόνο για τη θέση αυτή, χωρίς 
άλλες επιπτώσεις για τον εργοδότη. 

β) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα που μεσολαβεί από την ημερομηνία κατάθεσης 
της αίτησής τους και μέχρι την έκδοση της εγκριτικής 
απόφασης. 

γ) Δεν δεσμεύονται για άτομα που θα προσλάβουν μετά 
τηντελευταία, με το πρόγραμμα, πρόσληψη. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο πο¬ 
σό που δικαιούται ο εργαζόμενος το οποίο δεν θα είναι κα¬ 
τώτερο του προβλεπόμενου από τις οικείες Συλλογικές 
Συμβάσεις Εργασίας (Σ.Σ.Ε.) και στη στήλη της υπεύθυ¬ 
νης δήλωσης, τις υπογραφές των προσληφθέντων μι¬ 
σθωτών, ότι απασχολήθηκαν και πληρώθηκαν το χρονικό 
διάστημα για το οποίο ζητείται η επιχορήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν αν υποβληθούν και 
σε ηλεκτρονική μορφή, συνοδευόμενες με υπεύθυνη δή¬ 
λωση. 

γ) Γραμμάτιο είσπραξης ή βεβαίωσης απόδοσης ασφα¬ 
λιστικών εισφορών 

δ) Κατάσταση προσωπικού και ωρών εργασίας θεωρη¬ 
μένη από το Σ.ΕΠ.Ε. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται 
εντός δύο (2) μηνών απάτη λήξη κάθε 3μηνου απασχόλη¬ 
σης. 

β) Σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) μήνα η επιμήκυνση της ως 
άνω προθεσμίας μετά από αιτιολογημένη απόφαση του 
Προϊσταμένου της Τ.Υ. ή Γ.Ε. ή ΚΠΑτου Οργανισμού. 

10. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημερολογιακές ημέρες με ισό¬ 
χρονη δέσμευση της επιχείρησης, για μη απόλυση προ¬ 
σωπικού, σε περίπτωση: α) κανονικής άδειας, β) δικαιο¬ 
λογημένης ασθένειας εργαζομένου, γ) μη λειτουργίας 
της επιχείρησης λόγω θερινών διακοπών, δ) άδειας άνευ 
αποδοχών που χορηγείται μετά από αίτηση του εργαζο¬ 
μένου. Η επιμήκυνση γίνεται μετά από αίτηση της επιχεί¬ 
ρησης και απόφαση του Προϊσταμένου της κατά τόπον 
αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού μέ¬ 
σα στηνπροθεσμίατωντριάντα (30) ημερολογιακών ημε¬ 
ρών είναι δυνατή η επιμήκυνση του χρόνου επιχορήγησης 


και δέσμευσης του εργοδότη κατά 30 ημερολογιακές 
ημέρες για κάθε άτομο που αντικαταστάθηκε, μετά από 
αίτηση του εργοδότη και απόφαση του αρμόδιου Προϊ¬ 
στάμενου της Υπηρεσίας Απασχόλησης. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ.7 και 8 
του άρθρου 29 του Ν. 1262/1982, όπως συμπληρώθηκε 
από τα άρθρα 6 και 7 του Ν. 1836/1989 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ’αριθ. 2007892/461/1998 Κοινή 
Απόφαση περί «Ανακτήσεως Αχρεωστήτως ή παρανόμως 
καταβληθέντων ποσών από εθνικούς πόρους ή πόρους 
της Ευρωπαϊκής Ένωσης στα πλαίσια της υλοποίησης 
κοινοτικών πολιτικών». 

Ειδικότερα ο προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που η επιχείρηση έχει λάβει από 
τον ΟΑΕΔ και την επιστροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώνε¬ 
ται μη τήρηση εξαρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

12. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρόγραμ¬ 
μα, διαπιστωθεί ότι δεν πληροί τους όρους ή τις προϋπο¬ 
θέσεις του, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
της στο πρόγραμμα και θα υποβάλλει αναφορά στη Διεύ¬ 
θυνση Γραμματείας Διοικητή για τη διενέργεια δευτερο¬ 
βάθμιου ελέγχου. 

Για τον έλεγχο των όρων υλοποίησης και την επίτευξη 
των στόχων του προγράμματος, ο ΟΑΕΔ: 

Τηρεί ξεχωριστό φάκελο για κάθε επιχείρηση που 
εντάσσεται στο πρόγραμμα. Ο φάκελος αυτός διατηρεί¬ 
ται στις Υπηρεσίες Απασχόλησης του ΟΑΕΔ και περιλαμ¬ 
βάνει όλα τα στοιχεία που αφορούν τη σχέση της επιχεί¬ 
ρησης με το πρόγραμμα, ξεκινώντας από την αίτηση και 
μέχρι τη λήξη του χρόνου διατήρησης του προσωπικού 
(δικαιολογητικά υπαγωγής και καταβολής της επιχορή¬ 
γησης, παραστατικά δαπανών τόσο της αναδόχου επιχεί¬ 
ρησης όσο και της Υπηρεσίας που καταβάλλει την επιχο¬ 
ρήγηση, διοικητικές πράξεις της Υπηρεσίας όπως εγκρι¬ 
τικές αποφάσεις, αποφάσεις έναντι πιθανών ενστάσεων, 
εκθέσεις ελέγχουν κ.λπ.) 

Αναπτύσσει και τηρεί Μητρώο επιχορηγούμενων επιχει¬ 
ρήσεων του οποίου οι ελάχιστες απαιτήσεις αφορούν 
στην αποτύπωση των κάτωθι χαρακτηριστικών ανά επιχο¬ 
ρηγούμενη επιχείρηση: 

• Την Υπουργική Απόφαση στο πλαίσιο της οποίας επι¬ 
χορηγείται, 

• Επωνυμία, διεύθυνση, ΑΦΜ καιΔΟΥ, 

• Μέγεθος (πλήθος απασχολούμενων και οικονομική 
δραστηριότητα, ανάλυση των ωφελούμενων άνεργων 
που προσέλαβε στο πλαίσιο αυτό κατά φύλο, ηλικία, διάρ¬ 
κεια ανεργίας και ειδικότητα με την οποία απασχολού¬ 
νται, 

• Μηνιαίες μισθοδοτικές καταστάσεις με επιμερισμό 
των μισθωτών για τους οποίους επιχορηγούνται βάσει 
του προγράμματος, 

• Συνολικό ποσό με το οποίο επιχορηγούνται στο πλαί¬ 
σιο του προγράμματος, καθώς και ανάλυση των δόσεων 
με τις οποίες καταβάλλεται η επιχορήγηση κατά ημερο¬ 
μηνία, 

• Εκθέσεις πραγματοποιηθέντων ελέγχων. 

Η οικονομική διαχείριση του προγράμματος διενεργεί- 
ται, στην Υπηρεσία υλοποίησης του προγράμματος, μέ¬ 
σω ξεχωριστής λογιστικής μερίδας στην οποία καταχω- 
ρούνται διακριτά για κάθε επιχορηγούμενη επιχείρηση, 
όλες οι πληρωμές που πραγματοποιούνται με τα διακριτι¬ 
κά χαρακτηριστικά των αντίστοιχων παραστατικών τους 
(ημερομηνία, είδος και αριθμός παραστατικού, κατηγο¬ 
ρία, ποσό και αιτιολογία δαπάνης). 

13.ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Για το πρόγραμμα ΝΘΕ έχει προβλεφθεί πίστωση 
6.502.440,00€ σε βάρος του προϋπολογισμού του ΟΑΕΔ, 
η οποία επιμερίζεται ως εξής: 

- Για το έτος 2004 500.000,00 € 

- Για το έτος 2005 4.000.000,00 € 

-Για το έτος 2006 1.500.000,00 € 

- Για το έτος 2007 502.440,00 € 

Για την ανωτέρω δαπάνη θα υπολογισθεί πίστωση στον 
υπό κατάρτιση προϋπολογισμό του ΟΑΕΔ έτους 2005 με 
τα στοιχεία ΚΑΕ 2493 Β. 

Όλες οι προανεφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ’ Κοινοτικού Πλαισίου Στήριξης για την Ελ¬ 
λάδα, με ποσοστά συγχρηματοδότησης 75% και 25% από 
τοΠ.Δ.Ε. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν.2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

Ο ΟΑΕΔ δεν θα προβαίνει σε καταβολή χρημάτων αν 
δεν έχει εξασφαλίσει πόρους από το Π.Δ.Ε. 

Δ. ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ασκούμε¬ 
νων ή των επιχορηγούμενων επιχειρήσεων, και των Υπη¬ 
ρεσιών του ΟΑΕΔ, θα επιλύεται με απόφαση του Δ.Σ. του 
ΟΑΕΔ ή του οργάνου που θα ορίσει αυτό, ύστερα από έν¬ 
σταση που θα υποβάλει ο ενδιαφερόμενος. 

Η ένσταση θα υποβάλλεται στην Υπηρεσία στην αρμο¬ 
διότητα της οποίας θα υπάγεται η επιχείρηση, μέσα σε 
τριάντα (30) ημερολογιακές ημέρες από την κοινοποίηση 


της απόρριψης του αιτήματος ή της απορριπτικής από¬ 
φασης στον ενδιαφερόμενο. 

2. ΕΛΕΓΧΟΙ - ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑ¬ 
ΤΟΣ 

Η αρμόδια Υπηρεσία του ΟΑΕΔ υποχρεούται να πραγ¬ 
ματοποιεί επιτόπιους ελέγχους. Για τους επιτόπιους 
ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι της ένταξης. 
Αντίγραφο της έκθεσης παραδίδεται στην επιχείρηση. 

Προκειμένου να εξασφαλιστεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

• Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υ.Α. για τουλάχιστον 3 χρό¬ 
νια από την αποπληρωμή του προγράμματος. 

• Για την ομαλή πορεία των προγραμμάτων και την επί¬ 
τευξη των στόχων τους, θα παρακολουθούνται κάθε μή¬ 
να: 

> Οι δεσμευθείσες θέσεις. 

> Οι καλυφθείσες θέσεις, οι οποίες προκύπτουν μετά 
την έκδοση των εγκριτικών αποφάσεων. 

> Η καταβολή των επιχορηγήσεων κ.λπ. 

3. ΕΛΕΓΚΤΙΚΑ ΟΡΓΑΝΑ 

Ελέγχους διενεργούν: 

• Οι υπάλληλοι του ΟΑΕΔ σύμφωνα με τα οριζόμενα 
στην Κοινή Υπουργική Απόφαση υπ’ αριθ. 2/34255/0022/ 
6.6.2001, όπως τροποποιήθηκε και ισχύει. 

• Ελεγκτικά Όργανα που αναφέρονται, κατ’εφαρμογή 
του Ν.2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιοι υπάλληλοι της Ειδικής Υπηρεσίας Διαχείρι¬ 
σης Επιχειρησιακού Προγράμματος «Απασχόληση και 
Επαγγελματική Κατάρτιση» σύμφωνα με την αριθ. 8267/ 
14.12.2000 ΚΥΑ. 

• Όργανα της Ευρωπαϊκής Ένωσης και Υπάλληλοι του 
Υπουργείου Οικονομίας και Οικονομικών (ΕΔΕΑ). 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 

θα εξειδικεύεται ο τρόπος εφαρμογής της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίΐρ: νννννν.θΐ.ςτ - θ-ιτι3Μ: \λ/θ0ιτι351θγ @ θΙ.οιγ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβι-πεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

' Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























